હાલ ૯થી ૧૮ માર્ચ, ૨૦૧૮ સુધી દક્ષિણ કોરિયામાં ચાલેલા વિન્ટર ઑલિમ્પિકે રમતરસિયાઓનું ધ્યાન ખેંચી રાખ્યું હતું. એમાં પણ ઉત્તર કોરિયા ભાગ લઈ રહ્યાની વાતે વધારે ચર્ચા જગાવી હતી. જોકે તેની સમાંતર ભારતમાં પણ એક ઑલિમ્પિક છેક ૧૭મી ફેબ્રુઆરીથી શરૃ થઈ ગયો હતો જેના પ્રત્યે બહુ ઓછા લોકોનું ધ્યાન ગયું હતું. વાત થઈ રહી છે આઠમા થિયેટર ઓલિમ્પિકની કે જેની યજમાની પ્રથમ વખત ભારત કરી રહ્યું છે. ભારતમાં પહેલીવાર આ પ્રકારનું આયોજન કરવામાં આવ્યું છે ત્યારે તેના વિશે વિગતે જાણકારી મેળવીએ.